text: Департамент за информация и усъвършенстване на учители | XIV Национален детско-юношески конкурс за музикално изкуство
  Начало » Новини » Новини » Новини » XIV Национален детско-юношески конкурс за...
  XIV Национален детско-юношески конкурс за музикално изкуство
  Национален форум "Орфеева дарба"
  Със съдействието на Министерството на културата и
  "ОРФЕЕВА ДАРБА"®
  София, 17 март – 15 април 2018 г.
  Право на участие в конкурса имат всички деца и младежи, разделени в четири възрастови групи:
  Първа възрастова група – от 4 до 7-годишна възраст (предучилищна възраст)
  Втора възрастова група – от 8 до 11-годишна възраст (начален етап на образование)
  Трета възрастова група – от 12 до 14-годишна възраст (прогимназиален етап)
  Четвърта възрастова група – от 15 до 19-годишна възраст (гимназиален етап)
  Възрастовата група при състави и колективи се определя от преобладаващия брой участници.
  Възрастта на участниците се определя с навършени години към датата на конкурса.
  Първо направление – Музикален фолклор (български и на други народи и етноси – народно пеене)
  Второ направление – Популярна музика
  Трето направление – Класическа музика (пиано, цигулка, медни духови инструменти)
  За І, ІІ и ІІІ възрастова група:
  Категория А – Професионална (учащи се в НМУ, СМУ, профил музика или хореография и други специализирани звена за професионална подготовка, вкл. ВУ)
  Категория Б – Любителска (деца и младежи от семейства, училища, читалища и всички други звена за непрофесионална подготовка)
  Участниците от ІV възрастова група във всички направления са в общо класиране (не се разделят на категории).
  Изпълнението е на живо, плейбекът води до отпадане от класирането!
  За всяко направление и специалност се определя тричленно жури от изтъкнати специалисти, преподаватели и професори.
  Организаторите на конкурса не носят отговорност за решенията на журитата.
  Стипендии от Министерството на културата за І, ІІ и ІІІ място от Четвърта възрастова група във всички направления (право на стипендия имат участници от 16 до 18-годишна възраст към датата на конкурса)
  Гранд При "Орфеева дарба"
  Медали и дипломи на НФ "Орфеева дарба" по групи, направления и категории
  Поощрителни дипломи
  Дипломи за педагози, художествени ръководители
  Допълнителни награди: за най-добро изпълнение на пиеса от български автор и за най-млад участник в Конкурса
  Заявки за участие (по приложения образец) се приемат не по-късно от 15.02.2018 г. на e-mail: orfeeva.darba@abv.bg
  За всяко участие се подава отделна заявка! Заявки по телефона не се приемат. Задължително се посочва е-mail и телефон за обратна връзка с участниците.
  Непълно и некоректно оформени заявки, както и неподадени в посочения срок не се обработват от организаторите.
  Графикът за провеждане на Конкурса се публикува на www.orfeeva-darba.com не по-късно от 04.03.2018 г.
  Индивидуални изпълнители – 30 лева за всяко явяване пред жури
  Камерни състави (до квартет) – по 20 лева на всеки участник
  Състави, ансамбли, хорове и др. – 120 лева за всяка възрастова група от един състав, която се явява пред жури
  Чуждестранни индивидуални участници – 30 евро такса правоучастие и 170 евро за три нощувки, посрещане и изпращане
  Деца и младежи в неравностойно положение, със специални образователни потребности участват в Конкурса, без да заплащат такса правоучастие
  Заплащането се извършва предварително по банкова сметка:
  IBAN BG 84SOMB 9130101287750
  Общинска банка – АДФЦ "Света Анна", София, бул. "Йерусалим", бл. 10
  Фактура се издава при регистрацията на участниците само срещу представяне на платежен документ от банката. Проформа фактура не се издава.
  Регистрацията на участниците се извършва в деня на Конкурса, не по-късно от 30 минути преди обявеното начало за съответната категория и възрастова група, срещу платежен документ от банката. При регистрацията задължително се представя платежният документ.
  ПЪРВО НАПРАВЛЕНИЕ – МУЗИКАЛЕН ФОЛКЛОР
  Участниците от І и ІІ възрастова група изпълняват две бързи народни песни (общо до 5 минути). Участниците от ІІІ и ІV възрастова група изпълняват една бавна песен (до два куплета) и една бърза, желателно от съответния регион (общо до 6 минути).
  Съпроводът е по желание с един или група народни инструменти, в краен случай – с акордеон.
  Вокални групи за автентичен и обработен фолклор и народни хорове
  Групите за автентичен фолклор изпълняват две народни песни от региона (общо до 6 минути) с оригинален за региона съпровод или народен обичай с времетраене до 10 минути.
  Групите за обработен фолклор и народните хорове изпълняват по три обработки (една от които е акапелна).
  Допуска се съпровод на акордеон с времетраене до 10 минути.
  Участниците от І възрастова група изпълняват две песни от български автори (общо до 6 минути).
  Участниците от ІІ възрастова група изпълняват две песни, от които едната на роден език, а втората по избор (общо до 6 минути).
  Участниците от ІІІ и ІV възрастова група изпълняват две песни по избор, от които едната на роден език, а втората по избор (общо до 8 минути).
  Музикалният съпровод може да е на живо или записан на CD в аудио формат.
  Вокални групи за детски и забавни песни
  Участниците от І и ІІ възрастова група изпълняват две песни от български автори, едната от които може да е обработка на народна песен (общо до 6 минути).
  Участниците от ІІІ и ІV възрастова група изпълняват три песни по избор (общо до 10 минути).
  Участват изпълнители от ДМШ, СУ, СМУ и др.
  Участниците от І и ІІ възрастова група изпълняват по две контрастни пиеси, едната от български композитор.
  Участниците от ІІІ и ІV възрастова група изпълняват по една творба от Й. С. Бах или от виенски класици и една пиеса по избор.
  Времетраене: І, ІІ и ІІІ възрастова група – общо до 6 минути; ІV възрастова група – общо до 8 минути.
  Участниците изпълняват по две пиеси по избор.
  Класирането за ІV възрастова група е общо за всички медни духови инструменти!
  Камерните инструментални ансамбли изпълняват репертоар по избор с времетраене до 8 минути.
  НФ "Орфеева дарба" запазва правото за всякакъв вид документиране, филмиране, излъчване и разпространение на материали, без да заплаща права и обезщетения.
  Ръководителите на групи носят отговорност при злополуки и контузии по време на пребиваването на участниците в Конкурса, както и за опазване на имуществото им.
  Разходите по пребиваването на участници и придружители са за тяхна сметка.
  Общежитието на ДИУУ е в ремонт. Нощувките се осигуряват от участниците.
  Заявката за участие в Конкурса може да бъде изтеглена от сайта на НФ "Орфеева дарба" (www.orfeeva-darba.com).
  Допълнителна информация, свързана с организацията и провеждането на Конкурса, ще бъде публикувана на сайта в рубриката Конкурси и фестивали, съответно Информация.
  След приключването на Конкурса класирането на участниците ще бъде публикувано на сайта в рубриката Конкурси и фестивали – Класиране.
  проф. дпн Галина Стоянова, почетен председател – 0887 137 119
  Снежинка Спасова – 0887 415 581
  Мая Серафимова – 0889 247 404
  Венера Мирчева – 0898 614 217
  ← За поредна година бяха наградени победителите от Конкурса за образователно-програмни продукти в ДИУУ (предишен)